Source: https://www.otazkyodpovede.sk/sk/otazky/vecny-register/opravne-polozky
Timestamp: 2020-05-30 07:38:44+00:00

Document:
Opravné položky | otazkyodpovede.sk
Otázky s vecným pojmom: Opravné položky
Opravná položka k nedokončenej investícii
Odpis pohľadávky bez tvorby opravnej položky
ID2862	| 17.02.2017	 | Ing. Anton Kolembus
Podľa zákona je možný aj okamžitý odpis pohľadávky bez tvorby opravných položiek, pri konkrétnych prípadoch. (https://www.financnasprava.sk/_img/pfsedit/Dokumenty_PFS/Profesionalna_zona/Dane/Metodicke_pokyny/Priame_dane/2014.09.02_MP_posudzovanie_pohladaviek.pdf)
Myslíte, že spadá pod túto kategóriu aj pohľadávka voči zdravotnej poisťovni z lekárne, ktorá bola zdravotnou poisťovňou z určitého dôvodu písomne zamietnutá?
ID2736	| 18.07.2016	 | Ing. Marián Drozd
Spoločnosť tvorila k neuhradenej pohľadávke zákonnú opravnú položku, ktorá bola daňovým nákladom (547/391) - nepremlčané pohľadávky, pri ktorých bolo riziko, že ich dlžník nezaplatí. Táto pohľadávka, ak nej vytvorená položka sú evidované v účtovníctve už viac rokov. Spoločnosť sa rozhodla túto pohľadávku z účtovníctva vyradiť - 391/311 - opravná položka je vo výške 100 %. Musí spoločnosť z titulu vyradenia tejto pohľadávky upraviť základ dane?
Výpočet dní pre tvorbu OPP
ID2624	| 12.02.2016	 | Ing. Lucia Vanková
Pre účely § 17 ods. 27 - zahŕňanie nezaplatených záväzkov do riadku 180 DP a § 20 ods. 14 - tvorba opravných položiek k nepremlčaným pohľadávkam- sa pri výpočtoch rok ráta ako 360 alebo 365 dní (prípadne 366 dní). Poprosím konkrétnu odpoveď na moju otázku a nie citáciu zo zákona, že je to 360, 720 a 1080 dní.
Uplatnenie odpisu pohľadávky do daňových výdavkov
ID2612	| 21.01.2016	 | Ing. Lucia Vanková
V roku 2015 odpisujeme pohľadávku, ktorá vznikla pred koncom roka 2003, ku ktorej bola vytvorená v roku 2005 daňová opravná položka vo výške 75% z hodnoty nepremlčanej pohľadávky bez jej príslušenstva v súlade s § 52 ods. 18 ZDP. Pri odpise nespĺňame podmienky na uznanie daňového výdavku podľa § 19 ods. 2 písm. h).
Je možné uplatniť do daňových výdavkov odpis pohľadávky do výšky opravnej položky, ktorú sme mali možnosť uznať za daňový výdavok podľa § 52 ods. 18? Ak áno, čím to môžeme zargumentovať?
ID2556	| 28.10.2015	 | PhDr. Jozef Sýkora, MBA
Účtovanie opravnej položky k nedokončenému dlhodobému hmotnému majetku Obec v r. 2010 a v r.2011 dostala dotáciu z Environmentálneho fondu na technickú rekultiváciu skládky odpadu, ktorú vedie na účte 042, obec disponuje stavebným povolením na rekultiváciu skládky. Od r. 2011 obec o dotáciu na uvedenú skládku nepožiadala a v budúcnosti /rozpočtové obdobie 2015 – 2017/ sa neplánuje uskutočniť žiadna investícia na skládke /nedostatok finančných prostriedkov, iné priority obce/, je predpoklad ťažkostí pri kolaudácii, nakoľko pod skládkou sa nachádzajú aj pozemky, ktoré nie sú vo vlastníctve obce. O skládku sa obec nestará, pozemky pod skládkou zarastajú. Audítorská správa za rok 2013 upozorňovala obec na vysoký stav nedokončených investícií na účte 042. Z týchto dôvodov, obec k 31. 12. 2014 sa rozhodla vytvoriť opravnú položku k uvedenej nedokončenej investície vo výške 25 % vynaložených finančných prostriedkov, opravná položka vypočítaná z predpokladaných odpisov za päť rokov (20 rokov odpisovania). Zaúčtovanie opravnej položky: 558 / 091 091 / 658 Bolo rozhodnutie účtovnej jednotky správne a má pokračovať v tvorbe opravnej položky aj naďalej?
ID2118	| 10.03.2014	 | Ing. Anton Kolembus
Spoločnosť vystavila faktúru vo výške 4 000 € s dátumom splatnosti január 2006. Faktúra bola čiastočne uhradená v sume 500 €. Na zvyšnú časť pohľadávky v hodnote 3 500 € bola v roku 2009 vytvorená daňovo uznaná opravná položka. V roku 2013 konateľ rozhodol o trvalom odpísaní pohľadávky. Po zúčtovaní opravnej položky k pohľadávke môžeme považovať odpis pohľadávky za daňovo uznaný v zmysle § 19 ods. 2 písm. r) zákona č. 595/2003 Z. z. o dani z príjmov v z. n. p. alebo je pohľadávka premlčaná a odpis pohľadávky bude nedaňový? Konateľ je spoločníkom vo firme, ktorá faktúru vystavila a tiež vo firme, ktorej bola faktúra vystavená.
ID2028	| 22.01.2014	 | Ing. Jozef Pohlod
Prosím na príklade uviesť tvorbu a zrušenie opravnej položky v prípade čiastočnej úhrady nasledovne: r. 2009 vznik pohľadávky 100 000 €, r. 2010 tvorba opravnej položky vo výške 20 %, r. 2011 úhrada vo výške 30 000 €. Aká bude tvorba opravnej položky (50 %), t. j. v akej konkrétnej výške bude tvorba opravnej položky a aké bude rušenie opravnej položky? R. 2012 úhrada vo výške 20 000 €. Aká bude tvorba opravnej položky (100 %), t. j. v akej konkrétnej výške bude tvorba opravnej položky a aké bude rušenie opravnej položky?

References: § 17
 § 20
 § 52
 § 19
 § 52
 § 19